1. sz. melléklet:

***A diplomamunka (szakdolgozat) elkészítésének rendje és követelményei a Fogorvostudományi Karon DFT hallgatók számára – Időrendi mutató***

**A szakdolgozat témák meghirdetése**:

* **Október 31.** – A Dékáni Hivatal megküldi a leendő III. éves hallgatók létszámát az oktatási-kutatási szervezeti egységek részére (FOK Szakdolgozat Szabályzat 2.§ (3))
* **Január 10.** – Az oktatási-kutatási szervezeti egységek megküldik a Dékáni Hivatal részére a szakdolgozat témákat tartalmazó témajegyzéket (2.§ (5))
* **Január 20.** – Dékáni Hivatal összesíti a beérkezett témajegyzékeket (2.§ (6))
* **Január 31.** – A véglegesített szakdolgozat témajegyzékek közzététele az oktatási-kutatási szervezeti egységek honlapján és a szak honlapján (2.§ (6))

**Témavezető/konzulens**

* Avégzés évében a hallgatói konzultációk legkésőbbi időpontjai: **október 1., november 1., december 1.** (1.§ (5))
* Amennyiben a témavezető/konzulens a hallgató véleménye szerint nem nyújt értékelhető segítséget a dolgozat megírásához, problémájával a végzés tanévében **november 15-ig** az illetékes oktatási-kutatási szervezeti egység vezetőjéhez fordulhat, aki szükség esetén új témavezetőt/konzulenst jelölhet ki.
* **December 20.** – Témavezető/Konzulens eddig az időpontig jelzi a Dékáni Hivatal és az oktatási-kutatási szervezeti egység vezetője számára, ha a hallgató a konzultációs kötelezettségének nem tett eleget vagy a szakdolgozat készítésével nem a meghatározott ütem szerint halad (1.§ (4))

**Témaválasztás**

* **Október 1-31**. – A hallgató (képzésének 3. félévében) leadja a témavezetővel/konzulenssel előzetesen egyeztett és kiválasztott címet a Bejelentő lap szakdolgozat témaválasztásról c. kitöltött, aláírt formanyomtatványon személyesen a Dékáni Hivatal részére 3. § (6)
* **November 15.** – Az oktatási-kutatási szervezeti egység honlapján és a Kari honlapon közzétételre kerülnek a szakdolgozat témák és az azokat választó hallgatók listája. 3.§ (5)

**A már kiválasztott és befogadott szakdolgozattéma, valamint a témavezető/konzulens személyének módosítása**

* **5. félév első oktatási napjáig** – Hallgatói kérvény benyújtásának határideje a Tanulmányi és Vizsgabizottsághoz (5.§)

**Rektori pályamunka és tudományos munka elfogadás szakdolgozatként**

* **December 20.** – Hallgatói kérvény benyújtásának határideje a Dékáni Hivatalba (6.§ (1))

**Szakdolgozat leadása és védése**

* **Február 15.** – Szakdolgozat leadási határidő (7.§ (3))
* **Április 15.** – Az oktatási-kutatási szervezeti egység legkésőbb eddig az időpontig eljuttatja a szakdolgozat védési jegyzőkönyv egy példányát a Dékáni Hivatal részére (7.§ (8))
* **Augusztus 20.** - Az elégtelenre minősített szakdolgozatok átdolgozást követő újbóli benyújtási határideje. (7.§ (9))